text: Forulykket bilist mistænkt for narkokørsel
  12 februar 2014 kl. 05.19
  En mand forulykkede i sin bil i nat ved Vojens. Han er mistænkt for narkokørsel.
  Selvom bilen rullede rundt, slap en fredericianer i nat med knubs, da han kørte galt ved Vojens.
  Han blev efterfølgende kørt til skadestuen, hvor det blev konstateret, at han var sluppet fra uheldet med mindre skrammer.
  Samtidigt blev der taget blodprøver af manden, da han er mistænkt for at have været påvirket af narkotika, oplyser politiet til TV SYD.
  